आठ गांवों में बिजली संकट परीक्षार्थियों की पढ़ाई चौपट
समाधान नहीं हुआ तो होगा जनआंदोलन
भास्करन्यूज | बांदीकुई ग्रामीण
बसवातहसील के आठ गांवों में इन दिनों बिजली संकट छाया हुआ है। इससे सबसे ज्यादा परेशानी बोर्ड परीक्षाओं की तैयारियों में जुटे परीक्षार्थियों को हो रही है। कई बार बिजली निगम में शिकायत करने पर भी समस्या का कोई समाधान नहीं हुआ।बसवा तहसील के लोटवाड़ा, बैजूपाड़ा, झूथाहेड़ा, बालाहेड़ा, अलीपुर, महुखेड़ा, निहालपुरा, पातरखेड़ा सहित अन्य गांवों में इन दिनों बिजली की समस्या से लोग परेशान है। लोगों ने बताया कि रोजाना रात को 8 बजे बिजली गुल होती है जो कि सुबह आती है। रातभर बिजली गुल रहने से लोगों के साथ-साथ इन दिनों बोर्ड परीक्षा की तैयारियों में जुटे परीक्षार्थियों को परेशानी का सामना करना पड़ता है। उन्होंने बताया कि दिन के समय भी बिजली के हाल बेहाल रहते है।
कई बार घंटों तक बिजली नहीं आती है। ऐसे में इन गांवों में बिजली से जुड़े कार्यों में परेशानी होती है। लोगों ने बताया कि बिजली समस्या को लेकर वे कई बार बिजली निगम के अधिकारियों से शिकायत कर चुके हैं। लेकिन निगम अधिकारियों का बिजली समस्या की ओर कोई ध्यान नहीं है लोगों ने चेतावनी दी कि यदि शीघ्र ही बिजली समस्या का समाधान नहीं हुआ तो जन आंदोलन किया जाएगा।
hin_Deva hin_Deva bho_Deva hin_Deva hin_Deva